Sinner, Kontaveit betree top-10 op wêreldranglysJannik Sinner (Foto: VLADIMIR SIMICEK/AFP) Italië se Jannik Sinner het vir die eerste keer in sy loopbaan die toptien betree op manstennis se wêreldranglys. Die 20-jarige is negende op die ranglys en is een van twee Italianers in die toptien. Wimbledon-finalis Matteo Berrettini is in die sewende plek. Alexander Zverev is steeds in die vierde plek op die ranglys ondanks sy oorwinning in die Weense Ope – sy vyfde titel vanjaar. Rusland se Daniil Medvedev hoop steeds om die jaar as die wêreld se voorste speler te eindig aangesien hy kort op Novak Djokovic se hakke is. Medvedev en Djokovic speel die week in die Paryse Meesterstoernooi. Anett Kontaveit (Foto: NATALIA KOLESNIKOVA/AFP) Op tennis se wêreldranglys vir vroue het Anett Kontaveit ook vir die eerste keer in haar loopbaan die toptien betree. Die 25-jarige van Estland is agtste op die ranglys. Ashleigh Barty het intussen ook die week ’n mylpaal behaal – haar 100ste week as die wêreld se voorste vrouetennisspeler. Sy is net die agste vrou om die prestasie te behaal. Steffi Graf behou die rekord met 377 weke. ATP-ranglys vir mans: WTA-ranglys vir vroue: